b'\n_START_ARTICLE_\nSikoraks (luna)\n_START_SECTION_\nOdkritje in imenovanje\n_START_PARAGRAPH_\nLuno Sikoraks so odkrili Philip D. Nicholson, Brett J. Gladman, Joseph A. Burns, John J. Kavelaars 6. septembra 1997 z uporabo teleskopa Hale (5 m) na Observatoriju Palomar (Kalifornija). V istem \xc4\x8dasu je bila tam odkrita tudi retrogradna luna Kaliban. Takrat je dobila za\xc4\x8dasno oznako S/1997 U 2  Uradno ime je dobila po Sikoraksi (materi Kalibana) iz Shakespearjeve igre Vihar. Luna je znana je tudi kot Uran XVII.\n_START_SECTION_\nLastnosti\n_START_PARAGRAPH_\nLuna Sikoraks kro\xc5\xbei po zelo oddaljeni tirnici, ki je od planeta 20-krat bolj oddaljena kot najbolj oddaljeni pravilni satelit Oberon. Tirnica lune Sikoraks je vzvratna z zmerno izsrednostjo in naklonom. Parametri tirnice ka\xc5\xbeejo na to, da je bila nekdaj z lunama Setebos in Prospero del skupine, ki ima skupen izvor. _NEWLINE__NEWLINE_Premer lune Sikoraks je ocenjen na 150 km, \xc4\x8de upo\xc5\xa1tevamo albedo 0,04. To je najve\xc4\x8dja nepravilna luna Urana. Primerjamo jo lahko s Himalijo (luna Jupitra). Barvo ima svetlorde\xc4\x8do (barvni indeks je B \xe2\x80\x93 V = 0,87 V \xe2\x80\x93 R = 0,44 oziroma po drugih meritvah B \xe2\x80\x93 V = 1,01 V \xe2\x80\x93 R = 0,48 ). Je bolj rde\xc4\x8da kot Himalija, vendar manj kot telesa iz Kuiperjevega pasu.'